Esben Dalgaard Andersen

Esben Dalgaard Andersen (født 3. juli 1976) er en dansk skuespiller.

Karriere 
Andersen blev uddannet fra Danske Teater- og Balletakademi i 1999, Lee Strassberg Theatre Institute i New York i 2003 og fra Skuespillerskolen ved Odense Teater i 2008.

Siden har han medvirket i forestillinger Seest og Mumin ved Mungo Park i Kolding og han modtog for sin portrættering af politiker Mogens Glistrup i forestillingen Ned med Skatten op med Humøret på Rønne Teater i 2010 en Talent-Reumert.

I 2010 medvirkede Andersen i dramaserien Livvagterne og i 2011 medvirkede han i fjerde sæson af satireshowet Live fra Bremen. I løbet af 2014 optrådte Andersen i flere produktioner i mindre biroller, såsom i Klassefesten 2: Begravelsen og Når dyrene drømmer, mens han også medvirkede i DRs historiske miniserie 1864 og indtog en af hovedrollerne i komedie-dramaserien Bankerot. I 2015 medvirkede han i børnefilmen Skammerens datter, som er en filmatisering af bogen af samme navn. Samme år spillede Andersen Jeppe i Jeppe på Bjerget og medvirkede i TV 2s julekalender, Juleønsket.

I mellem 2016 og 2018 optrådte Andersen i flere produktioner i biroller, såsom i Sjit happens, En fremmed flytter ind, Liberty, Landet af glas og Mord uden grænser. I samme periode optrådte han også i Musikken der blev væk på Nørrebros Teater, og han medvirkede i Hella Joofs komedieserie Bedre skilt end aldrig. Fra sommeren 2016 blev Andersen en del af det faste ensemble på Det Kongelige Teater. I 2018 medvirkede Andersen i sæson 15 af TV 2s underholdnings- og danseprogram Vild med dans, hvor han dansede med Mille Funk. Parret endte på en tredjeplads.

I 2019 medvirkede Andersen i flere produktioner, såsom i tredje sæson af dramaserien Bedrag, dramaserien Gidseltagningen, komedieserien Sunday og i TV 2s julekalender Tinka og Kongespillet. I 2020 medvirkede Andersen i Christina Rosendahls historiske drama Vores mand i Amerika, hvor han spillede den danske diplomat og spion, Einar Blechingberg. Fra 2018 til 2020 medvirkede Andersen i komedie-drama-serien Hånd i hånd.

Andersen optrådte i 2021 i tre tv-serier; krimiserien Skyldig, i den internationalt producerede thrillerserie Red Election og i Netflix-krimiserien Kastanjemanden. I 2022 medvirkede Andersen i børnefilmen Krummerne - Det er svært at være 11 år og i fortsættelsen til TV 2-julekalenderen, Tinka og sjælens spejl.

Privatliv 
Andersen blev gift med Charlotte Dalgaard Larsen i 2016; de har sammen en datter. Andersen har også en anden datter fra et tidligere forhold.

Andersen fik i 2012 konstateret modermærkekræft, og blev meldt kræftfri i 2017. I 2021 fik Andersen atter konstateret modermærkekræft, som denne gang havde spredt sig via blodet og sat sig mange steder i kroppen, blandt andet i leveren. Han undergik herefter immunterapeutisk behandling.

Filmografi

Tv-serier

Film 
{|Class = "wikitable" border = "1"
!År
!Film
!Rolle
!Noter
|-
| rowspan="4" |2014
|Når dyrene drømmer 
|Bjarne
|
|-
|Klassefesten 2: Begravelsen
|Soldat
|
|-
|Sandy & Pepo 
|
|
|-
|Lev stærkt 
|Martins chef
|
|-
|2015
|Skammerens datter 
|Rikert
|
|-
| rowspan="2" |2016
|1864 
|Erasmus
|
|-
|I blodet 
|Rune
|
|-
|2017
|En fremmed flytter ind 
|Casper
|Dokumentarfilm 
|-
|2018
|Landet af glas|Lars
|
|-
|2019   
|Hacker                 
|Peter
|
|-
|2020
|Vores mand i Amerika|Einar Blechingberg
|
|-
|2022
|Krummerne - Det er svært at være 11 år
|Krummefar
|
|}

 Tv-show 
 Live fra Bremen (2011)
 Vild med Dans'' (2018)

Kilder

Eksterne henvisninger 
 Personlig hjemmeside 
 

Skuespillere fra Danmark